কাং হা-নুল

কিম হা-নুল (; ২১ ফেব্রুয়ারি ১৯৯০), পেশাগতভাবে কাং হা-নুল ( ) নামে পরিচিত, একজন দক্ষিণ কোরীয় অভিনেতা। তিনি "দ্য হেয়ার্স" (২০১৩), "মিসেং: ইনকম্পলিট লাইফ (২০১৪)", এবং "মুন লাভার্স: স্কারলেট হার্ট রিও" (২০১৬) এর মতো টেলিভিশন নাটকের মাধ্যমে প্রাথমিকভাবে পরিচিতি লাভ করেন। কাং ""হোয়েন দ্য ক্যামেলিয়া ব্লুমস"" (২০১৯) চলচ্চিত্রের জন্য সমালোচকদের প্রশংসা অর্জন করেন, যার ফলে তিনি সেরা অভিনেতার জন্য বেকসাং আর্টস পুরস্কার অর্জন করেন। "স্কুইড গেম ২" (২০২৪) তে তার ভূমিকার জন্য তিনি আরও আন্তর্জাতিক স্বীকৃতি লাভ করেন। 
একজন প্রখ্যাত চুংমু-রো অভিনেতা হিসেবে পরিচিত, কাং হাই-প্রোফাইল ছবি "টুয়েন্টি" (২০১৫), "ডংজু: দ্য পোর্ট্রেট অফ আ পোয়েট" (২০১৬), "নিউ ট্রায়াল" (২০১৭), "মিডনাইট রানার্স" (২০১৭), "ফরগটেন" (২০১৭), "লাভ রিসেট" (২০২৩) এবং "ইয়াদাং: দ্য স্নিচ" (২০২৫) তেও অভিনয় করেছেন।
কিম বুসানে জন্মগ্রহণ করেন, সাবেক থিয়েটার অভিনেতা পিতামাতার দুই ছেলের মধ্যে সবার বড় হিসেবে। তাঁর বাবা সিউল ইনস্টিটিউট অব আর্টসে থিয়েটার বিভাগ থেকে স্নাতক পাস করেন, আর মা কিয়াংসাং বিশ্ববিদ্যালয়ের থিয়েটার ও ফিল্ম বিভাগ থেকে স্নাতক হন। তাঁর মা এক সময় ফ্যাশন মডেল হিসেবে কাজ করতেন। বুসানের দায়েওন-ডংয়ে বেড়ে ওঠা কিম মিডল স্কুলে থাকার সময় মজার জন্য থিয়েটারের সাথে জড়িত হওয়ার মাধ্যমে মঞ্চের প্রতি তাঁর আগ্রহ আবিষ্কার করেন।আমার বাবা-মায়ের প্রভাবের কারণে হয়তো, ছোটবেলা থেকেই থিয়েটার আমার কাছে কোনো অচেনা জগৎ ছিল না। এরপর মিডল স্কুলের দ্বিতীয় বর্ষের গ্রীষ্মের ছুটিতে গির্জার থিয়েটার দলের বিজ্ঞাপন দেখে থিয়েটারের ব্যাপারে কৌতূহলী হই। ধর্মে বিশ্বাসী না হয়েও আমি থিয়েটার করার অভিজ্ঞতা নিতে চাই। তিনি "আ বোল অব উদন" (A Bowl of Udon) প্রযোজনায় প্রপস টিমের সদস্য হিসেবে অংশ নেন, আর কার্টেন কলের সেই অনুভূতি তিনি ভুলতে পারেন না। এখনও আমি বুঝতে পারিনি ওই মুহূর্তে কী অনুভব করছিলাম, তবে কাঁদতে কাঁদতে ফিরে আসার কথা মনে আছে। আমার মনে হয় এতে ছিল এক জটিল অনুভূতি, যার মধ্যে মিশে ছিল দুঃখ, হতাশা আর স্বস্তি।২০০৫ সালে, কিম কেবিএস১-এর অনুষ্ঠানে তাঁর বাবার সাথে উপস্থিত হয়ে পরিবার নিয়ে গানের প্রতিযোগিতায় টানা তিনবার জয়ী হন। সে সময়ের উপস্থাপক লি গুম-হি মন্তব্য করেছিলেন, এটি তাঁর স্মৃতিতে গভীরভাবে গেঁথে আছে
কিম মিডল স্কুল থেকেই খণ্ডকালীন কাজ করতেন। তিনি একটি সাধারণ হাই স্কুলে ভর্তি হন যেখানে অভিনয় ক্লাব ছিল। অভিনয়কে পেশা হিসেবে নেওয়ার ইচ্ছা প্রকাশ করলে, তাঁর মঞ্চাভিনেতা বাবা-মা তাঁকে পুরোপুরি সমর্থন করেন। তাঁর এই আগ্রহকে আরো এগিয়ে নিতে তিনি -তে স্থানান্তরিত হন, যেখানে তিনি সঙ্গীত ও থিয়েটারে পড়াশোনা করেন। তিনি একাই বুসান থেকে এসেছিলেন এবং নিজের পড়ালেখার খরচ নিজেকেই জোগাতে হতো, তাই কাজ থেকে ছুটি নেওয়ারও সুযোগ ছিল না। এর ফলেই অল্প বয়সেই তিনি হয়ে ওঠেন খুবই বাস্তববোধসম্পন্ন।
কিম হা-নুল সঙ্গীত মঞ্চে অভিনেতা হিসেবে তার কর্মজীবন শুরু করেছিলেন। ২০০৬ সালে ষোল বছর বয়সে, উচ্চ বিদ্যালয়ের প্রথম বর্ষে থাকাকালীন তিনি সঙ্গীতধর্মী ""দ্য সেলেস্টিয়াল ওয়াচ"" -এ আত্মপ্রকাশ করেন। তার প্রথম সঙ্গীতের প্রধান চরিত্রে অভিনয় করার পর, তিনি মঞ্চ ভীতি তৈরি করেন। একটু ছোট্ট ঘোষণাতেও কিম কাঁপতে থাকত। তার শিক্ষক এটা দেখে বললেন, "মঞ্চে লুকানোর কোনো জায়গা নেই। হয় তুমি জিতবে আর সবকিছুর নিয়ন্ত্রণ নেবে, না হয় হেরে গিয়ে পিছিয়ে পড়বে।" এই কথা কিমকে ভাবিয়ে তোলে। সে হাঁটা, হাত তোলা আর কথা বলা—এই সহজ জিনিসগুলো নতুন করে শেখা শুরু করে। নিজের ভেতরে জমে থাকা ভয় আর অস্বস্তিগুলো ধীরে ধীরে ফেলে দেওয়ার চেষ্টা করে।
২০০৭ সালে, সতেরো বছর বয়সে, কিম কেবিএস সানডে নাটক ' -এ প্রধান ভূমিকায় অভিনয় করেন।'তার প্রথম দৃশ্যে বেসবল খেলা ছিল, এমন একটি খেলা যা তিনি আগে কখনও খেলেনি। প্রস্তুতির জন্য তিনি এক সপ্তাহ ধরে বেসবল প্র্যাকটিস করেন। শুটিংয়ের দিনে তার বেসবল খেলা দেখে সবাই মুগ্ধ হয়ে যায়, পরিচালকও তার প্রশংসা করেন। সে অভিনয় করে চোই হুন চরিত্রে—একজন জনপ্রিয় হাইস্কুল ছাত্র, যে পড়াশোনায় দারুণ ভালো আর দেখতে আকর্ষণীয়। এই চরিত্রের জন্য ৮০০ জনের সঙ্গে প্রতিযোগিতা করে সে নির্বাচিত হয়। তবে যদিও সে এই চ্যালেঞ্জটা পার করতে পেরেছিল, তার মনেও অনেক দুশ্চিন্তা ছিল। "ওটা ছিল আমার জীবনের একটা পরিবর্তনের সময়। আমি তখন অভিনয়ের জন্য নিজেকে পুরোপুরি প্রস্তুত মনে করিনি, আর নাটকের মাধ্যমে হঠাৎ করে সবার নজরে আসাটাও আমার ভালো লাগেনি। আমি সত্যি সত্যি মঞ্চনাটক করে শেখার ইচ্ছা রাখতাম। তাই যখন "মাই মম! সুপার মম!" নাটকের জন্য অডিশন দিচ্ছিলাম, তখনও মনে মনে চাচ্ছিলাম মঞ্চনাটকেই কাজ করতে। শেষমেশ অডিশনের পর আমি পরিচালকের সঙ্গে ফোনে যোগাযোগ করে ভদ্রভাবে বলি, আমি এই নাটকটা না করতে চাই—আপনারা যদি অনুমতি দেন, তাহলে আমি সরে যেতে চাই।"নতুন অভিনেতার আচরণ একটু দাম্ভিক মনে হলেও, পরিচালক শেষ পর্যন্ত কিমকে রাজি করাতে সক্ষম হন। শেষ পর্যন্ত কাং বুঝতে পারেন, সমস্যা নাটকের ধরনে নয়, বরং নিজের মধ্যেই ছিল। যারা তাকে সমর্থন করেছে, তাদের প্রতি এক ধরনের দায়িত্ববোধ অনুভব করেন তিনি—আর সেই কারণেই চরিত্রটি গ্রহণ করার সিদ্ধান্ত নেন। তিনি মনস্থির করেন, নিজের সীমা পেরিয়ে আরও ভালো করার চেষ্টা করবেন, নিজের দক্ষতা বাড়াবেন। তবে নাটকটি শেষ করার পর, আবারও মঞ্চনাটকের দুনিয়ার প্রতি টান অনুভব করেন তিনি। নাটকটি শেষ করার পর, তিনি "কার্পে ডিয়েমের" সাথে সঙ্গীতে ফিরে আসেন। তিনি সফলভাবে অডিশন দিয়েছিলেন এবং লি ইলের ভূমিকায় অভিনয় করেছিলেন।
কাং হা-নিউল ২০১৭ সালের ১১ সেপ্টেম্বর বাধ্যতামূলক সামরিক চাকরিতে যোগ দেন ননসান আর্মি ট্রেনিং সেন্টারে। ২৪ অক্টোবর তার বেসিক ট্রেনিং সমাপনী অনুষ্ঠান হয়, যেখানে প্রশিক্ষণ শেষে অসাধারণ পারফরম্যান্সের জন্য তাকে পুরস্কৃত করা হয়। ২০১৯ সালের ২২ ফেব্রুয়ারি, তাকে সামরিক মানবসম্পদ প্রশাসন (এমএমএ)-এর সম্মানিত রাষ্ট্রদূত নিযুক্ত করা হয়। সিউলের ইয়ংদুংপোতে এয়ার ফোর্স হলে অনুষ্ঠিত এক অনুষ্ঠানে এই দায়িত্ব দেওয়া হয়। সম্মানিত রাষ্ট্রদূত হিসেবে, কাং ডিসেম্বর ২০১৯ পর্যন্ত এমএমএ-এর আয়োজিত বিভিন্ন ইভেন্টে অংশ নেন। ২০১৯ সালের ২৩ মে কাং হা-নিউল সামরিক চাকরি থেকে অব্যাহতি পান।